cyanic-selkie/wikianc huggingface dataset:
Грција
Религија
Јудаизмот е присутен во Грција повеќе од 2000 години. Античката заедница на грчки Евреи се нарекува Романити, додека Сефардските Евреи некогаш биле голема заедница во градот Солун, која броела околу 80.000 или повеќе од половина од населението до 1900 година. Сепак, по германската окупација на Грција и Холокаустот за време на Втората светска војна, се проценува дека денес има останато околу 5.500 еврејско население.
Јазик
Првиот текстуален доказ на грчкиот јазик датира од 15 век п.н.е. и Линеарно писмо Б кое е поврзано со Микенската цивилизација. Грчкиот јазик бил широко распространет лингва франка во светот на Медитеранот и пошироко за време на класичната Антика, и на крајот станал службен јазик на Византија.
Во текот на XIX и XX век постоел голем спор познат како прашањето на грчкиот јазик, за тоа дали службениот јазик на Грција треба да биде архаичниот Катаревуса, создаден во 19 век и употребуван како државен и научен јазик, или Димотики, форма на грчкиот јазик што еволуирал природно од византискиот грчки јазик и бил јазикот на народот. Спорот бил конечно разрешен во 1976 година, кога Димотики останал единствената официјална варијација на грчкиот јазик.
Денес, Грција е релативно хомогена по лингвистички аспект, при што големо мнозинство од населението го користи грчкиот јазик како прв или единствен јазик. Меѓу населението што зборува грчки, говорителот на препознатливиот понтиски дијалект дошол во Грција од Мала Азија по грчкиот геноцид и претставувал значителна група. Кападокискиот дијалект се појавил во Грција поради геноцидот, но е загрозен и едвај се зборува денес. Домородните грчки дијалекти го сочинуваат архаичниот грчки јазик што го зборуваат Каракачаните, традиционално планински пастири од Егејска Македонија и други делови од северна Грција.
Муслиманското малцинство во Тракија, кое изнесува околу 0,95% од вкупното население, се состои од говорници на турски, бугарски (помаци) и ромски јазик. Ромскиот јазик го зборуваат и христијанските Роми во другите делови на земјата. Натамошни јазици на малцинствата традиционално се зборуваат од страна на регионалните групи на население во различни делови на земјата. Нивната употреба радикално се намалила во текот на 20 век преку асимилација со грчкото мнозинство.
Денес тие ги одржуваат само постарите генерации и се на работ на истребување. Ова важи и за Арванитите, главно сместени во руралните области околу главниот град Атина, и за Ароманите или Власите, чиј јазик е тесно поврзан со романскиот.
Во близина на границите на северниот дел на Грција, постои и македонско говорно подрачје. Се проценува дека по размената на населението во 1923 година, во Егејска Македонија живееле од 200.000 до 400.000 Македонци. Еврејската заедница во Грција традиционално зборувала Ладино (јудео-шпански). Други значајни јазици на малцинствата се ерменскиот, грузискиот и грчко-турскиот дијалект.
Миграција
Во текот на XX век, милиони Грци мигрирале во САД, Велика Британија, Австралија, Канада и Германија, создавајќи голема грчка дијаспора. Нето миграцијата започнала да покажува позитивни бројки од 1970-тите, но до почетокот на 1990-тите, главниот прилив бил оној на грчките имигранти што се враќале во зермјата главно од Русија, Грузија, Турција, Чешка и на други места во поранешниот Советски Блок.
Една студија од Средоземната миграциска опсерваторија тврди дека пописот од 2001 година регистрирал 762.191 лица кои живеат во Грција без грчко државјанство, што претставува околу 7% од вкупното население. Од жителите кои не се државјани, 48.560 се државјани на ЕУ или Европската асоцијација за слободна трговија, а 17.426 се по потекло од Кипар со привилегиран статус. Мнозинствотото од нив се од земјите од Источна Европа: Албанија (56%), Бугарија (5%) и Романија (3%), додека мигрантите од поранешниот Советски Сојуз (Грузија, Русија, Украина, Молдавија и др.) сочинуваат 10% од вкупно. Некои од имигрантите од Албанија се од грчкото малцинство во Албанија, во центарот на регионот на северен Епир. Освен тоа, вкупното албанско национално население кое вклучува привремени мигранти и лица без документи, е околу 600.000.
Пописот во 2011 година забележал 9.903.268 грчки граѓани (91,56%), 480,824 албански државјани (4,44%), 75,915 бугарски државјани (0,7%), 46,523 романски државјани (0,43%), 34,177 државјани на Пакистан (0, 32%), 27.400 граѓани од Грузија (0,25%) и 247.090 лица имале друго или неизвесно државјанство (2,3%). 189.000 луѓе од вкупното население на албанските државјани биле пријавени во 2008 година како етнички Грци од јужна Албанија, во историскиот регион на северен Епир.
Најголем кластер на имигрантски популации кои не се членки на ЕУ се во поголемите урбани центри, особено во Атина, со 132.000 имигранти кои се состојат од 17% од месното население, а потоа Солун, со 27.000 имигранти кои достигнуваат до 7% од месното население. Исто така, постои значителен број на етнички заедници кои доаѓаат од грчките заедници на Албанија и поранешниот Советски Сојуз.
Грција, заедно со Италија и Шпанија, е главна влезна точка за илегалните имигранти кои се обидуваат да влезат во ЕУ. Нелегалните имигранти кои влегуваат во Грција најчесто го прават тоа од границата со Турција на реката Еврос и на островите во источниот Егејски дел од Турција (главно Лезбос, Хиос, Кос и Самос). Во 2012 година, поголемиот дел од илегалните имигранти кои влегле во Грција дошле од Авганистан, а потоа следеле Пакистан и Бангладеш. Во 2015 година, пристигнувањето на бегалци по морски пат драматично се зголемило, главно поради тековната сириска граѓанска војна. Имало 856.723 пристигнувања по морски пат во Грција, речиси петкратно зголемување во истиот период од 2014 година, од кои Сиријците претставувале скоро 45%. Мнозинството бегалци и мигранти ја користат Грција како транзитна земја, додека нивните крајни одредишта се северните европски нации, како што се Австрија, Германија и Шведска.
Образование
Грците имаат долга традиција на вреднување и инвестирање во образованието, кое било потврдено како едно од највисоките општествени вредности во грчкиот и хеленистичкиот свет. Првата европска институција опишана како универзитет е основана во Цариград во 5 век и продолжила да работи во разни инкарнации сѐ додека градот не паднал под власта на Османлиите во 1453 година. Универзитетот во Цариград бил првата секуларна институција на високото образование на христијанската Европа, и со некои мерки бил првиот универзитет во светот.
Задолжителното образование во Грција ги опфаќа основните училишта и гимназијата. Детските градинки се популарни, но не се задолжителни. Детски градинки денес се задолжителни за секое дете над четиригодишна возраст. Децата започнуваат основно училиште на возраст од шест години и остануваат таму шест години. Присуството на гимназијата започнува на 12-годишна возраст и трае три години.
Пост-задолжителното средно образование на Грција се состои од два типови на училиште: унифицирани средни училишта и техничко-стручни образовни училишта. Пост-задолжителното средно образование исто така вклучува и институти за стручна обука кои обезбедуваат формално, но некласифицирано ниво на образование. Бидејќи можат да ги прифатат дипломците од Гимназио (средно училиште) и Ликеио (средно училиште), овие институти не се класифицирани како нудат одредено ниво на образование.
Според Рамковниот закон (3549/2007), Највисоките образовни институции се состојат од два паралелни сектори: Универзитетскиот сектор (универзитети, политехника, училишта за ликовни уметности, Отворениот универзитет) и Технолошкиот сектор (Технолошки образовни институции (TEI) и Школата за педагошко и технолошко образование). Исто така постојат и Државни Неуниверзитетски високообразовни институции кои нудат курсеви со пократко траење (2 до 3 години) кои работат под надлежност на други министерства. Студентите се примени во овие Институти според нивната работа на национално ниво. Дополнително, студентите на возраст над дваесет и две години можат да бидат примени на Грчкиот Отворен Универзитет преку форма на лотарија. Универзитетот во Атина е најстариот универзитет во источниот Медитеран.
Здравје
Грција има универзална здравствена заштита. Во извештајот на Светската здравствена организација од 2000 година, нејзиниот систем за здравствена заштита се рангирал на 14. место во вкупните резултати на 191 земји опфатени со истражувањето. Во извештајот Save the Children во 2013 година, Грција била рангирана како 19-тата најдобра земја (од 176 земји опфатени) за состојбата на мајките и новородените деца. . Во 2010 година, во земјата имало 138 болници со 31.000 кревети, но на 1 јули 2011 година, Министерството за здравство и социјална солидарност ги објавило своите планови за намалување на бројот на 77 болници со 36.035 кревети, како неопходна реформа за намалување на трошоците. Расходите за здравствената заштита во Грција како процент од БДП изнесувале 9,6% во 2007 година според извештајот на ОЕЦД за 2011 година, нешто над просекот на ОЕЦД од 9,5%. Земјата има најголем број на доктори во однос на популацијата на која било земја на ОЕЦД.
Очекуваниот животен век во Грција е 80,3 години, и е над просекот на ОЕЦД од 79,5, и меѓу највисоките во светот. Островот Икарија има највисок процент на 90-годишници во светот.
Извештајот на ОЕЦД за 2011 година покажал дека Грција има најголем процент од возрасни пушачи од која било од 34-те членки на ОЕЦД. Стапката на прекумерна телесна тежина на земјата е 18,1%, што е над просекот на ОЕЦД од 15,1%, но значително пониско од американската стапка од 27,7%. Во 2008 година, Грција имала највисока стапка на добра здравствена состојба во ОЕЦД, од 98,5%. Смртноста на доенчињата, со стапка од 3,6 смртни случаи на 1.000 живородени деца, е под просекот на ОЕЦД од 2007 година од 4,9.
Култура
Културата на Грција се развила во текот на илјадници години, почнувајќи од Микенска Грција и продолжувајќи најмногу во класична Грција, преку влијанието на Римското Царство и Византија. Другите култури и народи, како што се латинските и франкиските држави, Отоманското Царство, Венецијанската република, Џеновскаа република и Британската Империја, исто така, оставиле свое влијание врз модерната грчка култура. Во античките времиња, Грција била родно место на западната култура.
Спорт
Грција е родно место на античките Олимписки игри, првично регистрирани во 776 п.н.е. во Олимпија, и двапати Грција била домаќин на модерните олимписки игри, на Летни олимписки игри во 1896 и Летните олимписки игри 2004. За време на парадата на народите, Грција секогаш се нарекува прва, како основачка нација на древниот претходник на модерната Олимпијада. Нацијата се натпреварувала на сите Летни олимписки игри, една од четирите земји што го направиле тоа. Откако освоила вкупно 110 медали (30 златни, 42 сребрени и 38 бронзени), Грција е рангирана на 32 место со златни медали на сите времиња. Нивната најдобра претстава била на Летните олимписки игри во 1896 година, кога Грција го освои второто место со 10 златни медали.
Грчката фудбалска репрезентација, кој бил рангиран на 12-тото место во светот во 2014 година, победил на Европското првенство во фудбал 2004 во едно од најголемите изненадувања во историјата на спортот. Грчката Супер лига е највисоката професионална фудбалска лига во земјата, која се состои од шеснаесет екипи. Најуспешните се Олимпијакос, Панатинаикос и АЕК Атина.
Грчката национална кошаркарска екипа има децениска традиција на извонредност во спортот, која се смета за врвна светска кошаркарска сила. Од 2012 година, таа се рангира на 4-тото место во светот и 2-ра во Европа. Грција го освоила Европското првенство двапати во 1987 и 2005 година. Домашната кошаркарска лига, А1 Етники, е составена од четиринаесет екипи. Најуспешните грчки тимови се Панатинаикос, Олимпијакос, Арис Солун, АЕК Атина и П.А.О.К. Грчките кошаркарски тимови се најуспешни во европската кошарка во последните 25 години, освојувајќи 9 купови на Евролигата, додека ниедна друга нација не освоила повеќе од 4 титули во Евролигата во овој период.
NGC 5779
NGC 5779 — спирална галаксија во соѕвездието Змеј, заведена во Новиот општ каталог на длабоконебесни тела.
Откривање
Објектот е откриен на 9 јуни 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 5779 е од видот S. Видливиот сјај со голо око изнесува 14,8 m, а оној во рамките на интервалот од минималната до максималната честота 15,6 m, додека површинскиот сјај изнесува 12,7 m/лм2. NGC 5779 има привидни димензии од 0,4' х 0,4'.
Други поделби
Проучување на NGC 5779 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53090. Во рамките на атласот на длабокото небо, Уранометрија 2000.00, објектот припаѓа на групата означена со бројот 50; додека во Каталогот на основни ѕвезди (GSC) е групиран под бројот 3864. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 715.
Бад Кестриц
Бад Кестриц (Bad Köstritz) — град во округот Грајц, во Тирингија, Германија. Се наоѓа на реката Вајсе Елстер, 7 километри северозападно од Гера. Бад Кестриц е познат по пиварницата Köstritzer и нејзиното црно пиво (Schwarzbier).
Нојштат (Харц)
Нојштат (службено познат како Нојштат/Харц; Neustadt/Harz) — село и поранешна општина во округот Нордхаузен, во сојузната покраина Тирингија, Германија. Од 6 јули 2018 година претставува дел од општината Харцтор.
Тошија Фуџита
(роден ) — јапонски фудбалер.
Нојштат (Харц)
Местоположба
Нојштат се наоѓа во Јужен Харц, североисточно од окружниот град Нордхаузен.
1826 во музиката
1826 година во музиката содржи некои значајни настани.
.bo
.bo — највисок семрежен домен на Боливија. Со доменот управува NIC Bolivia.
Надворешни врски
Toppdomän
Барбадос на Олимписките игри
Барбадос првпат настапил на Олимписките игри во 1968 година и оттогаш учествувала на сите игри освен на Летните олимписки игри во 1964 и Летните олимписки игри во 1980 година кога истите ги бојкотирала.
Националниот олимписки комиотет на Бахамите бил основан во 1955 година и бил признаен истата година.
Бахами никогаш нема настапено на Зимски олимписки игри.
Скикда
Скикда (на арапски:  سكيكدة ) е град во североисточен Алжир и пристаниште на заливот Стора. Скикда е античкиот град Синус Нумидикус. Градот бил познат и како Филипвил до крајот на Алжирската војна за независност.
Скикда била основана во 1838 од Французите на урнатините на антички феникиски град кој подоцна процветал како голем римски град наречен Русикада, пунски збор кој значи "огнен рид". Во 5 век, римското пристаниште било уништено од Вандалите.
Асау
Асау (Asău) — општина во округот Бакау во Романија.
1827 во музиката
1827 година во музиката содржи некои значајни настани.
.br
.br — највисок семрежен домен на Бразил. Со доменот управува Бразилскиот мрежен информатички центар.
Надворешни врски
Toppdomän
Сетиф
Сетиф (на арапски: سطيف) е универзитетски град и седиште на истоимената провинција во северен Алжир. Градот се наоѓа на околу 190 милји источно од главниот град Алжир, на главниот автопат до Константин и има 187,000 жители.
Вапчица (Голем Папрадник)
Вапчица — археолошко наоѓалиште во дебарското село Голем Папрадник. Претставува средновековна некропола. Се наоѓа на околу 3 км југозападно од селото, веднаш до брегот на хидроакумулацијата Шпиље, каде се гледаат монолитни плочи од гробни конструкции со насоченост исток-запад. Наоѓалиштето повремено се поплавува од езерските води.
Берга (Тирингија)
Берга или Берга/Елстер (Berga/Elster) — град во округот Грајц, во Тирингија, Германија. Се наоѓа на реката Вајсе Елстер, 14 километри југоисточно од Гера.
Јавна комутирана телефонска мрежа
Јавна комутирана телефонска мрежа (ЈКТМ) (Public Switched Telephone Network, PSTN) - збир од светските телефонски мрежи со комутација на кола кои ги водат национални, регионални или локални оператори и кои обезбедуваат инфраструктура и услуги за јавните телекомуникациски услуги. ЈКТМ се состои од телефонски линии, оптички кабли, микробранови врски за пренос, клеточни мрежи, комуникациски сателити и подморски телефонски кабли, сите споени преку комутациски центри, со што се овозможува кој било телефон во светот да комуницира со кој било друг телефон. Техничкото функционирање на ЈКТМ се заснова на стандардите воведени од МУТ-Т. Овие стандарди овозможуваат различните мрежи во различните земји да се поврзат. Стандардите Е.163 и Е.164 ја дефинираат единствената нумерација на телефонската мрежа. Комбинацијата од поврзаните мрежи и единствениот нумерациски план овозможуваат телефоните ширум светот да можат да се бираат меѓу себе.
Историја
Првите телефони не биле во мрежа туку биле поврзани во парови. Корисниците кои сакале да зборуваат со други луѓе требало да имаат толку телефони колку што сакале да бидат поврзани со други луѓе. Корисникот кој сакал да зборува со спротивната страна силно свирел во примопредавателот додека другата страна не слушнела.
Многу брзо, на телефонот му било додадено ѕвонче за сигнализирање, па било олеснето барањето за комуникација. Подоцна телефоните го искористиле принципот кој се користел во телеграфските централи, па така секој телефон бил поврзан до локалната телефонска централа, а пак овие од своја страна меѓусебно биле поврзани со преносници. Мрежите биле поврзани на хиерархиски начин.
Електромеханички централи
Првата автоматска телефонска централа била конструирана со бирачи „чекор по чекор“ според патентот на Страуџер и била пуштена во работа во 1892 година во Ла Порт, САД. Во Македонија првите автоматски телефонски централи се пуштени во сообраќај во 1940 година во Скопје и Куманово. Одлика на првите централи по системот „чекор по чекор“ е принципот на директно управување, односно органите во телефонската централа ги управувал корисникот директно од телефонскиот апарат. Со воведување на централизиран орган „регистер“, чија основна функција е да ги складира сигналите за адресирање, и „маркер“ чија функција е да воспостави пат, управувањето е подобрено. Во 1919 година шведските инженери Бетуландер и Полмгрен го патентирале координатниот бирач познат и како кросбар бирач, кој иако и понатаму бил електромеханички склоп, имал значително подобрени перформанси во однос на другите електромеханички бирачи. Истиот почнува масовно да се користи дури во четириесеттите години на XX век и попознати централи кои користеле координатни бирачи биле АРФ на Ериксон, Пентаконта на ИТТ, No1 на АТ&Т. Во Македонија биле во употреба системите АРФ и Искра58. Истите се задржале во употреба до почетокот на XXI век.
Полуелектронски централи
Појавата на транзисторот и развојот на сметачите довеле до развој на програмски управуваните комутациски системи. Првата програмски управувана централа била пуштена во 1964 година во Саксони, Њу Џерси, САД од компанијата АТ&Т. Во Македонија беа во употреба програмски управувани комутациски системи од типовите Метаконта и AXE и беа воведени во седумдесеттите и почетокот на осумдесеттите години.
Дигитални централи
Следната генерација на телефонски централи се базирале на принципот на дигитален пренос врз основа на импулсно-кодната модулација дефиниран во1937 година од Ривс. Првата дигитална централа била пуштена во сообраќај во 1970 година во Перос-Гирек, Бретања, Франција, а во Македонија дигитални централи се воведени на почетокот на деведесеттите години на XX век. Истите биле од типовите EWSD на Сименс и Е10 на Алкател. Истите беа во употреба до јануари 2014 година
Нумерација
Како предуслов на автоматизацијата била воведена нумерација на корисниците, односно на секој корисник му е доделен еден единствен број во рамките на централата наречен „претплатнички број“. Со автоматизацијата во меѓумесниот сообраќај биле воведени „преноснички кодови“ за одредени географски подрачја, па повикувачот кога сака да избере претплатник во друго нумерациско подрачје, пред да го избере претплатничкиот број на повиканиот, треба да ја избере претставката за меѓумесно бирање и преносничкиот код на нумерациското подрачје на кое му припаѓа истиот. Националните планови за нумерација ги регулираат структурата, должината и намената на броевите за пристап до јавните телефонски мрежи и телефонски услуги. начините на бирање, доделување на броевите. Во Македонија Планот за нумерација на јавните комуникациски мрежи и услуги на Република Македонија е во надлежност на Агенцијата за електронски комуникации (АЕК). Во автоматско одвивање на меѓународниот телефонски сообраќај доделени се „кодови на држави“, а секоја држава во својот национален план определува претставка за меѓународно бирање. Во Македонија меѓународната претставка е 00. Препораките Е.164 на Меѓународната унија за телекомуникации (МУТ) ги даваат структурата и функциите на броевите, нивната географска распределба, глобалните услуги, мрежите и ресурси за испробување.
Сигнализација
Автоматизацијата вовела импулсно (декадно) бирање како од претплатниците до централата, така и меѓу централите. Подоцна биле развиени побрзи и посигурни системи за сигнализација како што била мултифреквенциската сигнализација (DTMF, Y, R2), за да на крајот од XX век се стигне до SS7 сигнализацијата.
Димензионирање на телефонскиот сообраќај
Растот на ЈКТМ довело до потреба од воведување на техники за димензионирање на телефонскиот сообраќај за да им се гарантира на корисниците одреден квалитет на услугата. А. К. Ерланг ги создал математичките основи на методите потребни за да се одредат капацитивните барања и конфигурација на опремата за да се испорача специфицираното ниво на услуга
Пакетски мрежи
Во седумдесеттите години телекомуникациската индустрија почна да имплементира пакетска комутирана мрежа за податочни услуги користејќи го протоколот X.25, при што како транспорт во голема мера се користеше опрема која веќе се користеше за ЈКТМ.
Дигитална мрежа на широкопојасни интегрирани услуги
Во осумдесеттите години индустријата почна да планира дигитални услуги со претпоставка дека во голема истите ќе го следат урнекот на говорните услуги, и беше конципирана визија за услуги од крај до крај со комутација на кола, познати како Дигитална мрежа на широкопојасни интегрирани услуги (B-ISDN, Broadband Integrated Digital Network). Визијата на Дигитална мрежа на широкопојасни интегрирани услуги беше надмината со семрежната технологија.
Претплатничка мрежа
На преминот на XXI век, најстарите делови на телефонската мрежа сè уште користат аналогна технологија за последниот дел (локалната јамка) на крајниот корисник.
Дигиталните услуги сè повеќе стигнуваат до крајните корисници користејќи ДПЛ, Оптика до домот, кабелски модеми и др.
Оператори
Мрежните оператори ја имаат задачата за градење на мрежите и продажба на услугите на корисниците.
Во одредени земји, оваа улога ја имала владата со оглед дека потребната инвестиција била многу голема и обезбедувањето на телефонската услуга станувала битна јавна услуга. Во последните децении овие државни монополи се разбиени или продадени преку приватизација.
Регулатива
Во најголемиот број земји, владата има регулатор кој го надгледува обезбедувањето на ЈКТМ услугите во земјата. Нивните задачи варираат во зависност од тоа дали во конкретната земја постои монопол или во игра се повеќе оператори. Во Македонија Агенцијата за електронски комуникации (АЕК) е независен регулатор на пазарите за електронски комуникации.
Мрежна топологија
Во текот на годините мрежната архитектура на ЈКТМ мораше да еволуира за да го поддржи растечкиот број на претплатници, повици, врски меѓу земји, директно бирање, итн.
Оригиналниот концепт бил телефонските централи да се подредени во хиерархии, така што ако повикот не може да се реализира локално тој се проследува на повисоко ниво. На овој начин се ограничува потребниот број на преносници за поврзување меѓу централите и го одделува локалниот сообраќај. Во модерните мрежи трошокот за опрема и пренос е помал и иако хиерархиите сè уште постојат, истите се многу порамни, најчесто со две нивоа.
Дигитални канали
Најголемиот број на телефонски централи на почетокот на XXI век користеа дигитална комутација наместо механичка или аналогна. Преносниците кои ги поврзуваа централите исто така се дигитални, наречени кола или канали. Сепак аналогните двожични кола сè уште се користат за да се поврзе последниот дел од централата до телефонот во домот (познат и како локална јамка). За реализација на типичен телефонски повик од повикувачот до повиканиот, аналогниот аудио сигнал се дигитизира со земање одбироци со брзина од 8 kHz со 8-битна резолуција користејќи посебен вид на нелинеарна импулсно-кодна модулација позната како G.711. Потоа повикот се пренесува од едниот до другиот крај преку телефонските централи. Повикот се комутира користејќи сигнален протокол (вообичаено ISUP) меѓу телефонските централи според одредена стратегија на насочување.
Повикот се пренесува низ ЈКТМ користејќи 64 kbit/s канал кој оригинално дизајниран од лабораториите Бел. Овој канал е основната гранула на комутацијата на колона во телефонските централи. Овој канал е познат и како временски исечок бидејќи истиот се агрегира во опрема за мултиплексирање со временска распределба (МВР) за да се формираат комуникациски врски со поголем капацитет. Следното повисоко ниво е Е1 колото кое носи 32 64 kbit/s канали (24 според американските стандарди). Во модерните мрежи, функцијата на мултиплексирање се доближува што е можно поблиску до крајниот корисник.
Овие кола се пренесуваат од првичниот мултиплексер до централата преку опрема која е дел од пристапната мрежа. Пристапната мрежа и преносот меѓу централите користат технологија на синхрон оптички пренос, на пример Синхрона дигитална хиерархија (СДХ), иако некаде може да биде затекната и постарата технологија на плезиохрона дигитална хиерархија (ПДХ).
Влијание на ИП стандардите
Квалитетот на говорот преку мрежите на ЈКТМ беше користен како референтно ниво за развој на стандардите за квалитетот на говорот за препораките за ИП телефонија, да се определат прифатливи нивоа на доцнење и ехо на говорот.
Кориолан (филм)
Кориолан (англиски: Coriolanus) е британски филм од 2011 година, во режија на Ралф Фајнс. Главните улоги ги толкуваат: Ралф Фајнс, Џерард Батлер, Џесика Частејн и Ванеса Редгрејв.
Содржина
Кориолан е римски војсководач и јунак, човек со тврди ставови, кој се спротивставува на демократските промени. Поради тоа, тој го навлекува гневот на сиромашните римски граѓани. Тој применува политички манипулации, сакајќи да се избори за местото на конзул, но наместо тоа, тој ќе биде протеран од Рим. За да се одмазди, Кориолан се здружува со неговиот личен непријател, Тулиј Ауфидеј, па нивните две војски маршираат кон Рим со цел да го разурнат.
.bs
.bs — највисок семрежен домен на Бахамите. Со доменот управува Колеџот на Бахамите.
Надворешни врски
Toppdomän
Тајната на мојот успех
Тајната на мојот успех (англиски: The Secret of My Success) е американски филм од 1987 година, во режија на Херберт Рос. Главните улоги ги толкуваат: Мајкл Џеј Фокс и Хелен Слејтер.
Содржина
Брентли Фостер (го ига Фокс) е образовано момче од Канзас, кое отсекогаш сонувало да стане познато во Њујорк. Но, кога ќе пристигне таму, тој сфаќа дека е многу тешко да се најде работа, но и девојка. Брентли го посетува својот вујко, кој е сопственик на голема компанија и добива работа во одделот за испорака на поштата.
Кузман Шапкарев
Кузман Атанасов Шапкарев (, - Софија, 18 март 1909) — еден од најзначајните собирачи, публикатори и афирматори на македонски народни умотворби и еден од првите македонски учебникари.
Библиографија
Кузман Шапкарев е роден во семејство на сиромашен занаетчија во Охрид на 1 февруари 1834. Завршил основно училиште, но заради сиромаштија морал да го прекине образованието.
До промена во неговиот живот дошло кога му понудиле да го заземе учителското место на неговиот чичко. Така станал учител и учителствувал во Битола, Охрид, Струга, Прилеп и Кукуш на грчки и бугарски јазик. Тогаш ги запознал Димитрија и Константин Миладинови. По стапките на Димитрија Миладинов, на кого му станал зет, зашто Кузман се оженил со неговата ќерка, почнал да собира народни песни и умотворби. Кога браќата Миладиновци бидуваат затворени, Кузман безуспешно се обидува да им помогне. По нивната смрт, тој отишол да учителствува прво во Прилеп, а потоа во Кукуш.
Во октомври 1893 година заминал за Цариград, испратен од Бугарската егзархија за да биде уредник на планиран бугарски весник таму. Во септември 1884 година заминал за Пловдив, Источна Румелија. Од 1900 година е редовен член на Бугарското книжевно друштво (преименувано подоцна во Бугарска академија на науките).
Кон крајот на својот живот заминал за Бугарија. Починал во Софија во 1909 година.
Обемот и квалитетот на собраниот материјал го вбројуваат Шапкарев меѓу најголемите собирачи на народни умотворби не само од Македонија, туку од целиот Балкан. Во своето творештво Шапкарев се изјаснува како Бугарин по род.
Химна на Казахстан (1992-2006)
Државната химна на Република Казахстан (Қазақстан Республикасының Мемлекеттік Әнұраны, Казахстан Республикасинин Мемлекетик Урнурани) е насловот на поранешната државна химна на Казахстан користена од 1992 до почетокот на 2006 година. По осамостојувањето во декември 1991 година, била задржана мелодијата од химната на Казахстанската ССР - составена од Мукан Тулебајев, Јевгениј Брусиловски и Латиф Хамиди; а нови стихови биле усвоени во 1992 година по долго натпреварување. Текстот бил напишан заедно од четворица лица, меѓу кои и поетката Жадира Дарибајева, една од само неколку жени кои некогаш биле вклучени во пишувањето на државната химна.
На 7 јануари 2006 година, таа била заменета со химната „Менин Казахстаним“ („Мојот Казахстан“).
Ацухиро Миура
(роден ) — јапонски фудбалер.
.bt
.bt — највисок семрежен домен на Бутан. Со доменот управува Министерството за комуникации на Бутан.
Анаба
Анаба (ِарапски عنّابة, поранешен Бон, Bône) е град во североисточниот агол на Алжир, близу реката Вади Сејбус и туниската граница. Тој се наоѓа во провинцијата Анаба. Има 348,554 жители (во 1998).
.bt
Надворешни врски
Toppdomän
Берешт-Бистрица
Берешт-Бистрица (Berești-Bistrița) — општина во округот Бакау во Романија.
NGC 1399
NGC 1399 — елиптична галаксија во соѕвездието Печка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1399 се споменува и како ESO 358-45, MCG -6-9-12, AM 0336-353, FCC 213.
Откривање
Објектот е откриен на 22 октомври 1835 година од страна на Џон Хершел, со помош на рефрактор, чијашто леќа имала пречник од 4,5 см.
Податоци од набљудување
Според морфолошката класификација на галаксиите, NGC 1399 е од видот E1. Видливиот сјај со голо око изнесува 9,6 m, а оној во рамките на интервалот од минималната до максималната честота 10,6 m, додека површинскиот сјај изнесува 13,7 m/лм2. NGC 1399 има привидни димензии од 6,9' х 6,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 38 м 28,9 с, а неговата деклинација, односно висината на лакот на тој агол, - 35° 26' 59". Положбениот агол на објектот е во износ од 76°.
Други поделби
Проучување на NGC 1399 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13418. Во рамките на атласот на длабокото небо, Уранометрија 2000.00, објектот припаѓа на групата означена со бројот 355; додека во Каталогот на основни ѕвезди (GSC) е групиран под бројот 7034.
Ронебург (Тирингија)
Ронебург (Ronneburg) — град во округот Грајц, во Тирингија, Германија. Се наоѓа 7 километри источно од Гера.
Буххолц (Тирингија)
Буххолц (Buchholz) — село и поранешна општина во округот Нордхаузен, во сојузната покраина Тирингија, Германија. Од 6 јули 2018 година претставува дел од градот Нордхаузен.
Местоположба
Буххолц се наоѓа на покраинскиот пат 1037, кој доаѓа од Штолберг. Северно се наоѓа поранешната општина Хермансакер.
Бире (Германија)
Бире (Biere) — село и поранешна општина во округот Залцланд, во Саксонија-Анхалт, Германија. Од јануари 2008 е дел од општината Берделанд.
Историја
Градот Бире, најголемиот во неговата општина, имал статус на град (Stadt). Сега е административно седиште на Берделанд.
Св. Петка (Голем Папрадник)
'''Св. Петка''' — археолошко наоѓалиште во дебарското село Голем Папрадник. Претставува средновековна црква. Се наоѓа на околу 300 м од левата страна на патот за Дебар, каде се гледа грамада од градежен материјал (камен, тули и покривни ќерамиди), а се забележуваат и темели од мала еднокорабна црква.
Лимонен
Лимоненот е безбоен течен јаглеводород класифициран како цикличен терпен.
Името го добил од лимонот, чијашто лушпа содржи значително количество од ова соединение, кое придонесува за неговиот мирис.
Употреба
Лимоненот често се употребува во козметичките производи.
Тунис (град)
Тунис се наоѓа на крајот на големиот Туниски Залив, поврзан со него преку Туниското Езеро и каналот кој води до пристаништето Ла Гулет. Градот се протега долж брегот и околните ридови.
Харцунген
Харцунген (Harzungen) — село и поранешна општина во округот Нордхаузен, во сојузната покраина Тирингија, Германија. Од 6 јули 2018 година претставува дел од општината Харцтор.
Местоположба
Харцунген се наоѓа југозападно од Нојштат/Харц, во јужното подножје на Харц.
Берешти-Тазлау
Берешт-Тозлау (Berești-Tazlău) — општина во округот Бакау во Романија.
Девојката со чашата за вино
Девојката со чашата за вино (холандски назив на сликата: Дама и двајца господа; Dame en twee heren) - слика од Јоханес Вермер од 1659-1660 година, сега во Музејот „Херцог Антон Улрих“ во Брауншвајг.
Материјали на сликата
Пигментната анализа направена од Херман Кун покажува вермерова употреба на скапиот природен ултрамарин во чаршавот, оловно-калајно-жолта во портокалите на масата и ализарин и вермилион во здолништето на жената.
Берделанд
Берделанд (Bördeland) — слободна општина во округот Залцланд, во Саксонија-Анхалт, Германија. Се наоѓа југозападно од Шенебек.
Историја
Општината беше основана во јануари 2008 од поранешните општини Бире, Егерсдорф, Ајкендорф, Гросмилинген, Клајнмилинген, Велслебен и Ценс. Помеѓу јануари 2005 и јануари 2008, три општини соработуваа во општинска заедница Зидостлихес Берделанд.
Ноќ во музејот (филм)
Ноќ во музејот (англиски: Night at the Museum) е американски филм (комедија) од 2006 година, во режија на Шон Леви. Главните улоги ги толкуваат: Бен Стилер, Карла Гуџино, Мики Руни и Робин Вилијамс. Филмот е снимен според истоимената сликовница за деца од 1993 година, напишана и илустрирана од хрватскиот стрип-цртач, Милан Тренц.
Содржина
Ноќниот чувар во еден природонаучен музеј открива дека ноќе, кога ќе си заминат посетителите, изложените експонати оживуваат и тој има големи проблеми, а истовремено, изложен е и на големи опасности, бидејќи го бркаат Хуни, мора да посредува во запирањето на војните итн.
Белиз на Олимписките игри
Белиз првпат настапил на Олимписките игри во 1968 година и оттогаш учествувал на сите игри освен на Летните олимписки игри во 1980 година кога истите ги бојкотирал.
Националниот олимписки комиотет на Белиз бил основан во 1967 година и бил признаен истата година.
Белиз никогаш нема настапено на Зимски олимписки игри.
NGC 5780
NGC 5780 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5780 се споменува и како MCG 5-35-24, CGCG 164-41.
Откривање
Објектот е откриен на 30 март 1887 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 54 м 22,6 с, а неговата деклинација, односно висината на лакот на тој агол, +28° 56' 24"". Положбениот агол на објектот е во износ од 135°.
Други поделби
Проучување на NGC 5780 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53275. Во рамките на атласот на длабокото небо, Уранометрија 2000.00, објектот припаѓа на групата означена со бројот 111; додека во Каталогот на основни ѕвезди (GSC) е групиран под бројот 2023. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1092.
Вајда (Тирингија)
Вајда (Weida) — град во округот Грајц, во Тирингија, Германија. Се наоѓа 12 километри јужно од Гера на истоимената река.
Black Diamond
Black Diamond е песна од групата Kiss напишана од Пол Стенли, заедно со Џин Симонс. Песната била издадено во 1974 година. Песната започнува со акустична гитара па потоа фуриозен риф, а песната ја исполнува Питер Крис
Југословенски динар
Југословенски динар (ISO 4217: YUD) била официјална валута во Кралството Југославија, Социјалистичка Федеративна Република Југославија и Сојузна Република Југославија. Еден динар се состоел од 100 пари.
Деноминација
По Втората светска војна динарот бил деноминиран пет пати:
Замена
По распаѓањето на СФРЈ дошло до замена на динарот во новоформираните држави:
Банкноти
Банкноти што ги издавала Министерството за финансии и Народната банка на Кралството на Србите, Хрватите и Словенците и Народната банка на Југославија од 1919 година до почетокот на 90-тите години на XX век:
NGC 1400
NGC 1400 — елиптична галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1400 се споменува и како ESO 548-62, MCG -3-10-22, IRAS 03372-1850.
Откривање
Објектот е откриен на 20 септември 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1400 е од видот E-S0. Видливиот сјај со голо око изнесува 11 m, а оној во рамките на интервалот од минималната до максималната честота 11,9 m, додека површинскиот сјај изнесува 12,5 m/лм2. NGC 1400 има привидни димензии од 2,5' х 2,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 39 м 30,7 с, а неговата деклинација, односно висината на лакот на тој агол, - 18° 41' 17". Положбениот агол на објектот е во износ од 40°.
Други поделби
Проучување на NGC 1400 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13470. Во рамките на атласот на длабокото небо, Уранометрија 2000.00, објектот припаѓа на групата означена со бројот 312; додека во Каталогот на основни ѕвезди (GSC) е групиран под бројот 5877. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1475.
Визиготи
Визиготите или западни Готи се германско варварско племе.
За првпат, како посебен народ се појавиле во 268 година кога го нападнале Римското Царство и ја започнале својата инвазија на Балканот. Тие ја зазеле римската провинција Панонија и дел од Илирика, дури стигнале и до Италија. Но во летото 268 година биле поразени кај денешната италијанско-словенска граница. По ова, во 268 годсина биле поразени и кај Ниш. Во текот на следните години, тие се повлекле кон Дунав во серијата походи на римскиот цар Клавдиј II. Во времето кога се населиле во Дакија, тие го прифатиле Аријанството, според кое верување се смета дека Исус не е еден од обиците на Господ во Светото Тројство, туку тој е на посебен начин створен и нема божанствен епитет. Ова верување било едно од најглавните противници на православието. Ибериските Визиготи до 589 година верувале во Аријанството, кога кралот Рекаред I им ја наложил католичката вера.
Крвна одмазда
Имаше заживување на случаи на крвна одмазда во оддалечените северни делови на Албанија и Косово кое се должи на недостаток на државна контрола од падот на комунизмот. Албанскиот хелсиншки комитет смета дека една од причините за сеприсутноста на крвната одмазда е нефункционирањето на судскиот систем во земјата. Многу Албанци сметаат дека судовите се корумпирани или неефикасни, и претпочитаат пореална самоуправа понудени од страна на придржување кон Канунот.
Исмет Елези, професор по право на Универзитетот во Тирана, верува дека и покрај одобрувањето на крвна одмазда од страна на Канунот, постојат строги правила за тоа како практика може да се извршува. На пример, убиствата на жени, деца и постари лица се забранети. Други веруваат дека Канунот нагласува помирување и мировен процес, и дека селективно толкување на неговите правила е одговорно за сегашното крвопролевање.
Албанскиот писател Исмаил Кадаре смета крвната одмазда не треба да биде исклучиво албански феномен, туку историска одлика на Балканот во целина. Неговиот роман Скршениот април (албански: Prilli i Thyer) ги истражува социјалните последици на крвната одмазда меѓу две семејства сопственици на земјиште. Бразилската филмска адаптација на романот под наслов Зад Сонцето (португалски: Abril Despedaçado) пренесува акција од рурална Албанија во бразилските пустински предели, но на друг начин темите останаа недопрени. Американско-албанскиот филм The forgiveness of blood, исто така се занимава со последиците од крвна одмазда на семејствата во оддалечените области на денешна Албанија.
Брод (пловило)
Бродови — без разлика дали танкери или едноставни вдлабнати кануа, отсекогаш имале голема улога во превозот на луѓе и стока. Повеќе од илјада години трговијата се одвива со помош на бродовите.
Историја
-Околу 3500 година п.н.е. Египќаните започнуваат да прават бродови користејќи папирус.
- Околу 2450 година п.н.е. Египќаните започнуваат да прават бродови од дрвени даски и нив ги управувале околу 30 веслачи.
- Меѓу 500 и 323 година п.н.е. - доба на триери (стар хеленски воен брод кој се движи со помош на весла и кој има статуа од бронзен овен на предната страна со чија помош ги уништува непријателските бродови).
- 400-1200 година п.н.е. викинските дракари владеат со европските мориња.
- Околу 1240 година започнува да се користи средно кормило.
- 1492 година Кристофер Колумбо обидувајќи се да најде нов поморски пат до Индија стигнува до Средна Америка. Мислејќи дека стигнал до Индија домородците ги нарекува Индијанци.
- 1492 година Васко де Гама наоѓа нов поморски пат до Индија.
- 1501 - 1502 Америго Веспучи докажува дека континентот што го пронашол Колумбо е нов континент и според него го нарекуваат Америка.
- 1700 година - појава на бродови со кормило.
- 1968 - 1969 прво едрење околу светот.
Видови бродови
'''Патнички '''
- Линиски брод
- Траект
- Хидроглисер
- Лебдилица
Трговски
- Танкер
- Контењерски брод
- Трампер
Спортски и рекреациони
- Тркачки чамец
- Глисер
- Парен чамец
- Млазен скутер
- Чамец со весла
- Кајак
- Сплав
Рибарски
Воени
- Носач на авиони
- Крстарица
- Разурнувач
- Фрегата
- Миноловец
Специјални
- Полициски чамец
- Пловен багер
- Спасувачки чамец
- Метеоролошки чамец
- Светилник
- Кршач на ледови
- Подморница
Бродоломи и несреќи
- 1588 година - Шпанската Армада
- 1872 година - Мари Целеста
- 1915 година - Луситања
- 1963 година - Дона Паз
- 1972 година - Квин Елизабет
- 1978 година - Амоко Кадис
Наводи
കപ്പല്‍ Skepp (fartyg)
Хермансакер
Хермансакер (Herrmannsacker) — село и поранешна општина во округот Нордхаузен, во сојузната покраина Тирингија, Германија. Од 6 јули 2018 година претставува дел од општината Харцтор.
Местоположба
Хермансакер се наоѓа во северниот дел на покраината Тирингија, на подножјето на Харц, југозападно од градот Штолберг и источно од Нордхаузен.
Општински единици
Кон поранешната општина Хермансакер припаѓало и местото Зегемиле.
Триполи
Триполи (население: 1,68 милиони; на арапски: طرابلس Тарāбулус) е главниот град на Либија. Се наоѓа во северозападниот дел на земјата, на работ на пустината Сахара, на брегот на Средоземното Море. Триполи бил основан во 7 век п.н.е. од фениќаните, кои го крстиле Оеа.
Триполи е најголемиот град, главно пристаниште и најголемиот комерцијален и производствен центар во Либија. Тој е и седиште на народната влада и дом на Ал-Фатех универзитетот. Како резултат на долгата историја на овој град, има многу наоѓалишта од археолошка важност. Климата е типично средоземна, со топли и суви лета, ладни зими и скромни врнежи од дожд.
Градот бил подложен на воздушен напад од страна на САД во 1986, како резултат на либиската поддршка на тероризмот. Санкциите на Обединетите нации против Либија беа подигнати во 2003, со што се очекуваше тоа да го зголеми сообраќајот на пристаништето во Триполи и да има позитивен ефект врз економијата на самиот град.
Атмосфера на Меркур
Меркур има многу високо променлива атмосфера која содржи водород, хелиум, кислород, натриум, калциум, калиум и водена пареа, со ниво комбиниран притисок од околу 10 −14 бари (1 НПА). Егзосферските видови потекнуваат или од Сончевиот ветер или од планетарната кора. Сончевата светлина ги турка атмосферските гасови подалеку од Сонцето, создавајќи опашка слична на онаа кај кометите.